三身
參考文獻

1 2  《三藏法數》：「身即聚集之義，謂聚集諸法而成身也。所謂理法聚名法身，智法聚名報身，功德法聚名應身 (理法聚名法身者，謂聚集法性之法而成此身也。智法聚名報身者，智即能契法性之智，智與法性相合而成此身也。功德法聚名應身者，由智契理，聚集一切功德之法，起用化他，隨機應現而成此身也)。」
↑
《雜阿含638經》：「佛言：「何？阿難！彼舍利弗持所受戒身涅槃耶？定身、慧身、解脫身、解脫知見身涅槃耶？」」（對應相應部47相應13經）
《增壹阿含37品5經》：「若比丘戒身、定、慧身、解脫身、解脫知見身具足者，便為天、龍、鬼神所見供養，可敬、可貴，天、人所奉。是故，諸比丘！當念五分法身具足者，是世福田，無能過者。如是，諸比丘！當作是學」
《長阿含10經/十上經》：「何五證法？謂五無學聚：無學戒聚、定聚、慧聚、解脫聚、解脫知見聚。」
《發智論》：「如契經說：『彼成就無學戒蘊、定蘊、慧蘊、解脫蘊、解脫智見蘊。』何無學戒蘊？答：無學身律儀、語律儀、命清淨。何無學定蘊？答：無學三三摩地，謂空、無願、無相。何無學慧蘊？答：無學正見智。何無學解脫蘊？答：無學作意相應心，已勝解、今勝解、當勝解。何無學解脫智見蘊？答：盡智、無生智。」
↑
《解深密經》：「世尊！聲聞、獨覺所得轉依，名法身不？」「善男子！不名法身。」「世尊！當名何身？」「善男子！名解脫身。由解脫身故，說一切聲聞、獨覺與諸如來平等平等；由法身故，說有差別。如來法身有差別故，無量功德最勝差別，算數譬喻所不能及。」
《攝大乘論》：「是聞熏習，若下中上品應知是法身種子，由對治阿黎耶識生，是故不入阿黎耶性攝。出世最清淨，法界流出故。……此聞熏習，雖是世間法初修觀菩薩所得，應知此法屬法身攝。若聲聞獨覺所得，屬解脫身攝。此聞熏習，非阿黎耶識，屬法身及解脫身攝。」
《成唯識論》：「謂諸如來真淨法界，受用變平等所依，離相寂然，絕諸戲論，具無邊際真淨功德，是一切法平等實性，即此自性，亦名法身，大功德法所依止故。」
《手杖論》：「此聞之熏是極清淨，法界等流之體性故。法界即是如來法身……法謂法身，界即因也，是出世間諸法之界。謂能持彼熏習性故，及斷煩惱所知二障所有餘習，名極清淨。」
《大智度論》：「佛有二種身。一者、法身。二者、色身。法身是真佛，色身為世諦故有佛。法身相上，種種因緣說諸法實相，是諸法實相亦無來無去。是故說諸佛無所從來，去亦無所至 。若人得諸佛法身相，是名近阿耨多羅三藐三菩提。」
《能斷金剛般若波羅蜜多經釋》：「此二頌中所說之義，頌曰：唯見色聞聲，是人不知佛；此真如法身，非是識境故。此文意顯不應以色聲二種觀於如來。由是異生不能見者，此何為也？彼人起邪勤。言彼異生妄起邪勤，不依正道求見於我。此法性者即是真如，若言福不證菩提者，此即菩薩福業其果應斷。」
↑
《大般涅槃經》：「爾時世尊復告迦葉：「善男子！如來身者，是常住身、不可壞身、金剛之身、非雜食身，即是法身……如來之身成就如是無量功德，無有知者，無不知者；無有見者，無不見者；非有為非無為、非世非不世、非作非不作、非依非不依、非四大非不四大、非因非不因、非眾生非不眾生、非沙門非婆羅門，是師子大師子，非身非不身，不可宣說。除一法相，不可算數，般涅槃時不般涅槃，如來法身皆悉成就如是無量微妙功德。」
《不增不減經》： 「甚深義者即是第一義諦，第一義諦者即是眾生界，眾生界者即是如來藏，如來藏者即是法身……舍利弗！此法身者是不生不滅法，非過去際，非未來際，離二邊故。舍利弗！非過去際者，離生時故。非未來際者，離滅時故。舍利弗！如來法身常，以不異法故，以不盡法故。舍利弗！如來法身恒，以常可歸依故，以未來際平等故。舍利弗！如來法身清涼，以不二法故，以無分別法故。舍利弗！如來法身不變，以非滅法故，以非作法故。」
↑
《究竟一乘寶性論》：「是故如來說一切時一切眾生有如來藏。何等為三。一者如來法身遍在一切諸眾生身。偈言佛法身遍滿故。二者如來真如無差別。偈言真如無差別故。三者一切眾生皆悉實有真如佛性。偈言皆實有佛性故。」
《大乘起信論》：「從本已來，自性滿足一切功德，所謂自體有大智慧光明義故，遍照法界義故，真實識知義故，自性清淨心義故，常樂我淨義故，清涼不變自在義故，具足如是過於恆沙不離不斷不異不思議佛法……名為如來藏，亦名如來法身。」
↑  《大智度論》：「是時，佛告比丘尼：『非汝初禮，須菩提最初禮我。所以者何？須菩提觀諸法空，是為見佛法身，得真供養，供養中最，非以致敬生身為供養也。』以是故言須菩提常行空三昧，與般若波羅蜜空相相應。」
↑  佛光大辭典. .   [2017-11-15]. （原始内容存档于2017-11-15）.
↑  《金光明最勝王經》：「善男子，一切如來，有三種身。何為三？一者、化身；二者、應身；三者、法身。如是三身具足，攝受阿耨多羅三藐三菩提，若正了知，速出生死。」「前二種身，是假名身；此第三身，是真實有，為前二身，而作根本。何以故？離法如如，離無分別智；一切諸佛，無有別法；一切諸佛，智慧具足；一切煩惱，究竟滅盡，得生淨地，是故法如如，攝一切佛法。善男子，譬如日月，無有分別；光明亦無有分別；三種和合，得有影生；如是法如如，如如智，亦無分別。以願自在故，眾生有感，現應化身，如日月影，和合出現。善男子，是第一身，依於應身，得顯現故；是第二身，依於法身，得顯現故；是法身者，是真實有，無依處故。」
↑  《金光明經·疏·卷三》载：化身佛有化身、父母生身、随世间身、生身、假名身等五名称；应身佛有应身、受用身、报身、智慧佛、功德佛、法性生身等六称；法身佛有法身、自性身、真实身、如如佛、法佛等五称。
↑  《金光明最胜王经·玄枢·卷四》载，前述之化身五名外，加上释迦佛身、二乘凡夫所见身、应身、变化身，共为九名；应身六名加上卢舍那佛身、菩萨所见身，共为八名；法身五名加上佛所见身、毗卢遮那佛身，共为七名。
↑  《俱舍光記》卷七：「塗灰（英语：）外道（獸主派濕婆教（英语：），播輸鉢多）說，自在出過三界有三身：一、法身，遍充法界。二、受用身，居住色界上自在天宮，即佛法中說摩醯首羅天，三目八臂，身長萬六千踰繕那。三、化身，隨形六道種種教化。」
↑  
智顗《金光明經玄義》：「理法聚名法身」

智顗《妙法蓮華經文句》：「法如如境，非因非果，有佛無佛，性相常然，過一切處而無有異為『如』，不動而至為『來』，指此為法身如來也……法身如來名毘盧遮那，此翻遍一切處」

智顗《妙法蓮華經玄義》：「境妙究竟顯，名毘盧遮那。」
↑  智顗《金光明經玄義》：「智法聚名報身」

智顗《妙法蓮華經文句》：「法如如智，乘於如如真實之道，來成妙覺，智稱如理，從理名『如』，從智名『來』，即報身如來……報身如來名盧舍那，此翻淨滿。」

智顗《妙法蓮華經玄義》：「智妙究竟滿，名盧舍那。」
↑  智顗《金光明經玄義》：「功德法聚名應身」

智顗《妙法蓮華經文句》：「以如如境智合故，即能處處示成正覺。水銀和真金，能塗諸色像。功德和法身，處處應現往。八相成道轉妙法輪，即應身如來。……應身如來名釋迦文，此翻度沃焦。」

智顗《妙法蓮華經玄義》：「行妙究竟滿，名釋迦牟尼。」
↑  智顗《妙法蓮華經文句》：「釋迦牟尼名毘盧遮那。乃是異名非別體也。總眾經之意。當知三佛非一異明矣」
1 2  吉藏《法華玄論》：「法華論。王宮現生伽耶成佛名為化佛。久已成佛乃至復倍上數故名為報佛。如實知見三界之相。無有生死若退若出。明法身佛。但三身不同。若法華論明三身者。以佛性為法身。修行顯佛性為報身。化眾生義為化身。若攝大乘論所明。隱名如來藏。顯名為法身。則此二皆名法身。就應身中自開為二。化菩薩名報身。化二乘名化身。或化地上名報身。化地前名化身。地論法華論是菩提留支所出。攝大乘是真諦三藏所翻。此三部皆天親之所述作。而明義有異者。或當譯人不體其意。今欲融會者。眾經及論或二身或三身或四身。今總束為四句。一合本合迹。如金光明但辨一本一迹也。故佛真法身猶如虛空。應物現形如水中月。二開本開迹。如五凡夫論明有四佛。開本為二身。一法身二報身。法身即佛性。報身謂修因滿顯出佛性。開迹為二身。化菩薩名舍那。化二乘名釋迦也。三開本合迹。如地論法華論所明。開本謂二身。謂佛性是法身。佛性顯為報身。四開迹合本。如攝大乘論所明。合佛性及佛性顯皆名法身。開迹為二。化菩薩名舍那。化二乘名釋迦。此皆經論隨義說之。悉不相違。眾師不體其意故起諍論耳。」
↑  曇曠. . 中華佛學學報.   [2017-11-16]. （原始内容存档于2020-08-08）.
↑  真如身、自受用報身、他受用報身、為化二乘凡人示現化身、為化六道眾生示現化身
↑  敦煌本《六祖壇經》：「何名清淨法身佛？善知識！世人性本自淨，萬法在自性：思量一切惡事，即行於惡；思量一切善事，便修於善行，知如是一切法盡在自性。自性常清淨，日月常明，只為雲覆蓋，上明下暗，不能了見日月星辰，忽遇惠風吹散卷盡雲霧，萬象參羅，一時皆現。世人性淨，猶如清天。惠如日，智如月，智惠常明。於外著境，妄念浮雲蓋覆自性，不能明故。遇善知識開真法，吹卻迷妄，內外明徹，於自性中萬法皆見。一切法自在性，名為清淨法身。」
↑  敦煌本《六祖壇經》：「何名為千百億化身佛？不思量，性即空寂；思量即是自化：思量惡法化為地獄，思量善法化為天堂，毒害化為畜生，慈悲化為菩薩，智惠化為上界，愚癡化為下方。自性變化甚多，迷人自不知見。一念善，智惠即生。……從法身思量即是化身」
↑  敦煌本《六祖壇經》：「一燈能除千年闇，一智能滅萬年愚。莫思向前，常思於後，常後念善，名為報身。一念惡，報卻千年善心；一念善，報卻千年惡滅，無常已來，後念善，名為報身。……念念善即是報身」
↑  佛光大辭典. .   [2019-02-25]. （原始内容存档于2019-02-25）.
↑  智顗《維摩經文疏》：「常寂光土，即究竟妙覺所居處也。……常寂光土者，玅覺極智所照，如如法界之理，名之為國。但大乘法性即是真寂之智性，不同二乘斷空偏真之理，故涅槃經第一義空名為智慧。此經若知無明性，即是明，如此皆是明。常寂光土義不思義，玅覺極智之所居，故常寂光土也。法身所居，亦名法性土，但真如佛性非身非土，而說身說土，離土無身，而說土者，一法二義也。」
↑  智顗《維摩經文疏》：「果報國，純法身大士所居，即因陀羅網無障礙土也。……果報國者，即是因陀羅網蓮華藏世界，純諸法身菩薩所居也。以其觀一實諦，能破無明顯法性，得真實果報，而無明未盡，猶為無明潤無漏業，受法性報身。報身所居，依報淨域，即是國也。以觀實相之理，發真無漏，所得果報，故名為實。修因無定，報得色心果所居，依報無礙自在，故名果報，亦得言實報無障礙土也。」
↑  智顗《維摩經文疏》：「一者染淨國，即凡聖共居也。二者有餘國，即方便行人所住也。……所言染淨國者，即是九道眾生，雜共栖止。所以者何？六道皆具見，思凡鄙穢法，故名為染。三乘同見真諦，斷三界結，無見思染，故名為淨。六道三乘共居故染淨，亦名凡聖同居國也。……凡居即有二種聖居亦有二種。凡居二種者，一、惡眾生居即四惡趣也，二者、善眾生居即人天也。聖同居二種者，一、實聖居。二、權聖居。實聖者，三果及後身羅漢辟支佛，通教六地別教十住圓教十信後，心界內煩惱雖斷，報身猶在三界。二、權聖同居者方便國羅漢辟支菩薩，受偏真法性身，為利有緣眾生，願應生同居土。實報無障礙國及常寂光國圓真法性身菩薩妙覺佛，為利有緣眾生應現來生同居之土，皆是權居也。……西方無量壽國雖復果報勝此，難可比喻，然亦是染淨凡聖同居國也。」
↑  智顗《維摩經文疏》：「有餘土者，二乘三種菩薩證方便道之所居也。所以者何？若修二觀方便，斷界內通惑盡，及斷恒沙餘別無明見思，未斷捨分段身，而生界外受法性身，即有變易生死，其受報所居之域，名有餘土也。法華經我於餘國作佛，今傍此立名，有餘國也，亦名方便行人之所居也。」
↑  宗密《圓覺經大疏釋義鈔》：「彼立四土。一凡聖雜居土，即法相中變化土也。二方便有餘土。三實報無障礙土，即是法相中報土，通自他受用。四常寂光土，即法性土。方便一土，法相所無。」